Euroopa Liidu Teataja L 337 , 13/12/2002 Lk 0087 - 0092



Komisjoni otsus, 12. detsember 2002, madala patogeensusega klassikalise lindude katku tõrjemeetmeid täiendava vaktsineerimise kohta Itaalias ja teatavate liikumist käsitlevate tõrjemeetmete kohta (teatavaks tehtud numbri K(2002) 5051 all) (EMPs kohaldatav tekst) (2002/975/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, [1] viimati muudetud Euroopa Parlamendi ja nõukogu direktiiviga 2002/33/EÜ, [2] eriti selle artikli 10 lõiget 4, võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud direktiiviga 92/118/EMÜ, [4] eriti selle artikli 9 lõiget 4, võttes arvesse nõukogu direktiivi 92/40/EMÜ, millega kehtestatakse klassikalise lindude katku tõrjemeetmed, [5] eriti selle artiklit 16, ning arvestades järgmist: (1) Itaalias esines 1999. ja 2000. aastal kõrge patogeensusega alatüübi H7N1 klassikalise lindude katku puhanguid, mis põhjustasid laastavaid majanduslikke kaotusi linnukasvatusele. Piirkonnas esines enne epideemiat madala patogeensusega viirust. (2) Klassikalise lindude katku seire ajal Veneto ja Lombardia piirkonnas avastati 2002. aasta oktoobris madala patogeensusega alatüübi H7N1 klassikalise lindude katku viirus. (3) Praegu ei hõlma ühenduse õigusaktid klassikalise lindude katku tõrjemeetmeid. (4) Itaalia pädevad veterinaarasutused on võtnud tõrjemeetmeid haiguse leviku vältimiseks muudesse piirkondadesse; nakkust ei saa siiski piisavalt piirata. (5) Madala patogeensusega viirus võib muteeruda kõrge patogeensusega viiruseks ja põhjustada tõsiseid haiguspuhanguid. (6) Varasema klassikalise lindude katku epideemia ajal kiitis komisjon heaks vaktsineerimiskava koos intensiivse seire ja teatavate sätetega eluskodulindude ja linnukasvatussaaduste ühendusesisese kaubanduse kohta. (7) Vaktsineerimiskampaania jätkuna säilitati komisjoni otsuse 2002/552/EÜ [6] vastuvõtmisega teatavad eluskodulindude ja linnukasvatussaaduste ühendusesisese kaubanduse liikumispiirangud. (8) Itaalia vaktsineerimiskampaania kogemused näitavad, et see on edukalt peatanud madala patogeensusega klassikalise lindude katku viiruse leviku. (9) Praegused nakatumised on põhjustatud klassikalise lindude katku viiruse alatüübist H7N3, varasema epideemia põhjustas aga viiruse alatüüp H7N1. (10) Praegu toimub nakatumine tihedalt kodulindudega asustatud Itaalia piirkonnas. (11) Selles kontekstis võib vaktsineerimine olla tõhus vahend klassikalise lindude katku vastaste tõrjemeetmete täiendamiseks. (12) Koos kodulindude vaktsineerimisega klassikalise lindude katku vastu tuleb piirata ka vaktsineeritud kodulindude liikumist. (13) Itaalia on esitanud konkreetseid liikumispiiranguid sisaldava vaktsineerimiskava, millega täiendatakse klassikalise lindude katku tõrjemeetmeid teatud piiratud Itaalia piirkonnas. (14) Itaalia on andnud loa kasutada kava rakendamiseks klassikalise lindude katku vastu kaht inaktiveeritud vaktsiini. Esialgses etapis saadakse homoloogiline vaktsiin algkülvi tüvest CK/Pak/1995-H7N3 ja järgmisel ajavahemikul alates 2003. aasta algusest kasutatakse heteroloogilist vaktsiini algkülvi tüvega A/CK/Italy/AG-473/1999-H7N1. (15) Itaalia esitatud vaktsineerimiskava vaadati läbi tehnilise töörühma kohtumisel. (16) Vaktsineeritud ja vaktsineerimata kodulindude seiret jätkatakse, kasutades ka seroloogilist testi (iIFA-test), mis kiideti heaks komisjoni otsusega 2001/847/EÜ. [7] (17) Itaalia kehtestab konkreetsed kodulindude vaktsineerimisega ja ühendusesisese kaubandusega seotud liikumispiirangud. (18) Selguse huvides tuleks otsus 2002/552/EÜ tunnistada kehtetuks, sest selle sätted asendab käesolev otsus. (19) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevaga kiidetakse heaks Itaalia esitatud klassikalise lindude katku vastane vaktsineerimiskava, mis viiakse läbi I lisas kirjeldatud piirkonnas. Artikkel 2 Viies eluslinde, haudemunasid, toidumunasid ja värsket kodulinnuliha I lisas kirjeldatud piirkonda või sealt välja ning vedades neid kirjeldatud piirkonnas, kohaldatakse artiklis 1 nimetatud vaktsineerimiskava. Artikkel 3 1. Itaaliast ei saadeta välja eluslinde ega haudemune, mis tuuakse ja/või pärinevad I lisas kirjeldatud piirkonnast. 2. Eluslinde ja haudemune, mis tuuakse ja/või mis pärinevad Itaalia territooriumilt väljaspool I lisas kirjeldatud piirkonda, võib Itaaliast välja saata ainult juhul, kui: - päritolumajandi ja I lisas kirjeldatud piirkonnas asuva majandi või haudejaama vahel ei ole kindlaks tehtud mingeid kontakte või muid epidemioloogilisi sidemeid seoses klassikalise lindude katkuga, ja - päritolumajand ei asu üheski piirangutsoonis, mille pädev asutus kehtestab seoses klassikalise lindude gripiga. 3. Itaaliast ei saadeta välja klassikalise lindude katku vastu vaktsineeritud lindudelt saadud ja I lisas kirjeldatud piirkonnast pärinevaid toidumune. Artikkel 4 Itaaliast tulevatel eluslindude ja toidumunade saadetistel peavad olema veterinaartõendid, mis sisaldavad märget: "Saadetise loomatervishoiu nõuded vastavad otsusele 2002/975/EÜ". Artikkel 5 1. Värske kodulinnuliha peab olema märgistatud vastavalt nõukogu direktiivi 91/494/EMÜ [8] artiklile 5 ja seda ei saadeta Itaaliast välja, kui see on saadud: a) klassikalise lindude katku vastu vaktsineeritud kodulindudelt; b) klassikalise lindude katku suhtes seropositiivsetelt kodulinnukarjadelt, mis on määratud tapmiseks ametliku järelevalve all vastavalt artiklis 1 nimetatud vaktsineerimiskavale; c) lindudelt, mis pärinevad sellises piirangutsoonis asuvatest majanditest, mille minimaalne raadius on kolm kilomeetrit iga madala patogeensusega klassikalise lindude katkuga nakatunud kodulinnumajandi ümber vastavalt artiklis 1 nimetatud vaktsineerimiskavas ettenähtud sätetele. 2. Erandina lõike 1 punktidest a ja b ei märgistata klassikalise lindude katku vastu alatüübi (H7N1) heteroloogse vaktsiiniga vaktsineeritud kalkunite värsket liha vastavalt nõukogu direktiivi 91/494/EMÜ artiklile 5 ja seda võib saata teistesse liikmesriikidesse juhul, kui liha tuleb tapakalkunite karjadest, mida: i) on korrapäraselt inspekteeritud ja andnud klassikalise lindude katku suhtes testimisel negatiivse tulemuse, nagu on sätestatud heakskiidetud vaktsineerimiskavas, kusjuures erilist tähelepanu pööratakse sentinellitibudele. Testimisel kasutatakse: - vaktsineeritud lindude puhul iIFA-testi, - sentinellitibude puhul kas hemaglutinatsiooni inhibitsiooni testi (HI), agar-geeli immuundifusioontesti või ELISA-testi. Vajaduse korral kasutatakse siiski ka iIFA-testi; ii) on riiklik veterinaararst kliiniliselt inspekteerinud 48 tunni jooksul enne pealelaadimist, pöörates erilist tähelepanu sentinellitibudele; iii) on seroloogiliselt negatiivsete tulemustega testitud riiklikus klassikalise lindude katku laboris, kasutades käesoleva otsuse II lisas sätestatud proovide võtmise ja testimise korda; iv) tuleb saata otse pädeva asutuse nimetatud tapamajja ja tappa viivitamatult pärast saabumist. Linde tuleb hoida eraldi teistest karjadest, mis ei vasta käesolevatele sätetele. 3. Lõikes 2 sätestatud nõuetele vastava värske kalkunilihaga peab olema kaasas direktiivi 71/118/EMÜ [9] VI lisas ettenähtud veterinaartõend, mille punkti IV alapunktis a peab sisalduma järgmine riikliku veterinaari tõend: "Kirjeldatud kalkuniliha vastab otsusele 2002/975/EÜ" . Artikkel 6 Itaalia tagab, et I lisas kirjeldatud piirkonnas: 1. Toidumunade kogumiseks, ladustamiseks ja vedamiseks kasutatakse ainult ühekordset pakendimaterjali või pakendimaterjali, mida saab tõhusalt pesta ning desinfitseerida. 2. Kõiki kodulindude, haudemunade, toidumunade ja linnusööda vedamiseks kasutatavaid transpordivahendeid tuleb puhastada ning desinfitseerida vahetult enne ja pärast iga vedu desinfitseerimisvahenditega vastavalt pädeva asutuse heakskiidetud kasutamismeetoditele. Artikkel 7 Eluskodulindude ja haudemunade, mis tuuakse Itaalia territooriumilt väljaspool I lisas kirjeldatud piirkonda, viimine teistesse liikmesriikidesse on lubatud ainult viiepäevase etteteatamisega sihtpunkti kesk- ja kohalikele veterinaarasutustele. Teate saadab pädev veterinaarasutus. Artikkel 8 1. Itaalia teatab komisjonile ja teistele liikmesriikidele vaktsineerimise alguskuupäeva vähemalt üks päev varem. 2. Artiklite 2–7 sätted jõustatakse alates vaktsineerimise algusest. Artikkel 9 1. Itaalia esitab kuuekuuliste ajavahemike järel aruande, mis sisaldab teavet artiklis 1 nimetatud vaktsineerimiskava tõhususe kohta. 2. Käesolev otsus, ja eeskätt ajavahemik, mille kestel artiklites 2–7 sätestatud liikumispiirangud jätkuvalt kehtivad pärast vaktsineerimiskava lõppu, vaadatakse vastavalt läbi. Artikkel 10 Otsus 2002/552/EÜ tunnistatakse kehtetuks. Artikkel 11 Käesolev otsus on adresseeritud liikmesriikidele. Brüssel, 12. detsember 2002 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 315, 19.11.2002, lk 14. [3] EÜT L 395, 30.12.1989, lk 13. [4] EÜT L 62, 15.3.1993, lk 49. [5] EÜT L 167, 22.6.1992, lk 1. [6] EÜT L 180, 10.7.2002, lk 24. [7] EÜT L 315, 1.12.2001, lk 61. [8] EÜT L 268, 24.9.1991, lk 35. [9] EÜT L 55, 8.3.1971, lk 23. -------------------------------------------------- I LISA VAKTSINEERIMISPIIRKOND Veneto piirkond Verona provints Vaktsineerimispiirkonda kuuluvad järgmiste haldusüksuste territooriumid: Albaredo d’Adige Angiari Arcole Belfiore Bevilacqua Bonavigo Boschi Sant’Anna Bovolone Buttapietra Calmiero (piirkond, mis jääb A4 kiirteest lõuna poole) Casaleone Castel d’Azzano Castelnuovo del Garda (piirkond, mis jääb A4 kiirteest lõuna poole) Cerea Cologna Veneta Colognola ai Colli (piirkond, mis jääb A4 kiirteest lõuna poole) Concamarise Erbè Gazzo Veronese Isola della Scala Isola Rizza Lavagno (piirkond, mis jääb A4 kiirteest lõuna poole) Minerbe Monteforte d’Alpone (piirkond, mis jääb A4 kiirteest lõuna poole) Mozzecane Nogara Nogarole Rocca Oppeano Palù Peschiera del Garda (piirkond, mis jääb A4 kiirteest lõuna poole) Povegliano Veronese Pressana Ronco all’Adige Roverchiara Roveredo di Guà S. Bonifacio (piirkond, mis jääb A4 kiirteest lõuna poole) S. Giovanni Lupatoto (piirkond, mis jääb A4 kiirteest lõuna poole) S. Martino Buon Albergo (piirkond, mis jääb A4 kiirteest lõuna poole) S. Pietro di Morubio Salizzole Sanguinetto Soave (piirkond, mis jääb A4 kiirteest lõuna poole) Sommacampagna Sona (piirkond, mis jääb A4 kiirteest lõuna poole) Sorgà Trevenzuolo Valeggio sul Mincio Verona (piirkond, mis jääb A4 kiirteest lõuna poole) Veronella Vigasio Villafranca di Verona Zevio Zimella Vicenza provints Vaktsineerimispiirkonda kuuluvad järgmiste haldusüksuste territooriumid: Agugliaro Albettone Alonte Asigliano Veneto Barbarano Vicentino Campiglia dei Berici Castegnero Lonigo Montegalda Montegaldella Mossano Nanto Noventa Vicentina Orgiano Poiana Maggiore S. Germano dei Berici Sossano Villaga Padova provints Vaktsineerimispiirkonda kuuluvad järgmiste haldusüksuste territooriumid: Carceri Casale di Scodosia Este Lozzo Atestino Megliadino S. Fidenzio Megliadino S. Vitale Montagnana Ospedaletto Euganeo Ponso S. Margherita d’Adige Saletto Urbana Lombardia piirkond Mantova provints Vaktsineerimisalasse kuuluvad järgmiste haldusüksuste territooriumid: Acquanegra Sul Chiese Asola Bigarello Canneto Sull’oglio Casalmoro Casaloldo Casalromano Castel D’ario Castel Goffredo Castelbelforte Castiglione Delle Stiviere Cavriana Ceresara Gazoldo Degli Ippoliti Goito Guidizzolo Mariana Mantovana Marmirolo Medole Monzambano Piubega Ponti Sul Mincio Porto Mantovano Redondesco Rodigo Roncoferraro Roverbella San Giorgio Di Mantova Solferino Villimpenta Volta Mantovana Brescia provints Vaktsineerimispiirkonda kuuluvad järgmiste haldusüksuste territooriumid: Acquafredda Alfianello Azzano Mella Bagnolo Mella Barbariga Bassano Bresciano Berlingo Borgo San Giacomo Borgosatollo Brandico Brescia (piirkond, mis jääb A4 kiirteest lõuna poole) Calcinato (piirkond, mis jääb A4 kiirteest lõuna poole) Calvisano Capriano del Colle Carpendolo Castegnato (piirkond, mis jääb A4 kiirteest lõuna poole) Castel Mella Castelcovati Castenedolo (piirkond, mis jääb A4 kiirteest lõuna poole) Castrezzato Cazzago San Martino Chiari Cigole Boccaglio Cologne Comezzano-Cizzago Corzano Dello Desenzano del Garda (piirkond, mis jääb A4 kiirteest lõuna poole) Erbusco (piirkond, mis jääb A4 kiirteest lõuna poole) Fiesse Flero Gambara Ghedi Gottolengo Isorella Leno Lograto Lonato (piirkond, mis jääb A4 kiirteest lõuna poole) Longhena Maclodio Mairano Manerbio Milzano Montichiari Montirone Offlaga Orzinuovi Orzivecchi Ospitaletto (piirkond, mis jääb A4 kiirteest lõuna poole) Palazzolo sull’Oglio (piirkond, mis jääb A4 kiirteest lõuna poole) Pavone del Mella Pompiano Poncarale Pontevico Pontoglio Pozzolengo (piirkond, mis jääb A4 kiirteest lõuna poole) Pralboino Quinzano d’Oglio Remedello Rezzato (piirkond, mis jääb A4 kiirteest lõuna poole) Roccafranca Roncadelle (piirkond, mis jääb A4 kiirteest lõuna poole) Rovato (piirkond, mis jääb A4 kiirteest lõuna poole) Rudiano San Gervasio Bresciano San Paolo San Zeno Naviglio Seniga Torbole Casaglia Travagliato Trenzano Urago d’Oglio Verolanuova Verolavecchia Villachiara Visano -------------------------------------------------- II LISA PROOVIDE VÕTMISE JA TESTIMISE KORD 1. Sissejuhatus ja üldine kasutus Välja töötatud kaudse immunofluorestsentstesti (iIFA-test) eesmärk on eristada vaktsineeritud/viirusega nakatunud ja vaktsineeritud/viirusega nakatamata kalkuneid DIVA (nakatunud ja vaktsineeritud lindude eristamine) vaktsineerimisstrateegia raames, kasutades loodusliku viiruse alatüübist H7N3 valmistatud heteroloogilist vaktsiini. 2. Testi kasutamine värske kalkuniliha saatmiseks Itaalia vaktsineerimispiirkonnast teistesse liikmesriikidesse Klassikalise lindude katku vastu vaktsineeritud kalkunikarjadest pärinevat liha võib saata teistesse liikmesriikidesse juhul, kui: Riiklik veterinaararst võtab vereproove: - igalt tapmiseks mõeldud kalkunite rühmalt, mida kõnealuses majandis peetakse samas hoones, - 48 tunni jooksul enne loomade saatmist tapamajja, - vähemalt kümnelt vaktsineeritud loomalt, kes valitakse juhuslikult igast rühmast. --------------------------------------------------